03/04/2017 | Administración LocalMunicipal
Narón
Intervención
Edicto aprobacion padrón fiscal pola taxa de ocupación de subsoló, solo e voo de vía pública, do ano 2017, por caixeiros automáticos e máquinas expendedoras de comidas e bebidas

A Xunta de Goberno Local, na sesión ordinaria que tivo lugar o día vintetres de marzo de dous mil dezasete, adoptou, entre outros, o acordo de aprobación do padrón fiscal pola taxa de ocupación de subsoló, solo e voo de vía pública, do ano 2017, por caixeiros automáticos e máquinas expendedoras de comidas e bebidas, co seguinte contido: O artigo 6 da Ordenanza Fiscal nº 27, reguladora da taxa pola utilización privativa ou aproveitamento especial do dominio público local, do ano 2017, no cadro de tarifas: artigo 6, puntos 1.7 e 1.8, establece: Exposición: De acordo co disposto no artigo 75 da ordenanza fiscal xeral de xestión, recadación e inspección, o padrón será exposto o público durante un prazo de quince días, que se contarán a partir do día seguinte da publicación do anuncio no BOP. O anuncio de publicación ten os efectos de notificación colectiva, ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública os interesados poderán examinar o padrón e interpoñer as reclamacións ou alegacións que consideren pertinentes ante a Xunta de Goberno Local. Recursos: Finalizado o prazo de exposición pública os interesados poderán interpoñer recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 24 e 25 da Lei 39/2015, de 1 de outubro, do Procedemento Administrativo Común das Administracións Públicas. Con todo, se se considera conveniente, poderán utilizar e exercitar calquera outro recurso que estimen pertinente. Período de cobro: O prazo de cobro, en período voluntario, será de dous meses, e comprenderá desde o 3 de abril ata o 3 de xuño de 2017, ámbolos dous inclusive. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Lugar de ingreso: Os recibos non domiciliados poderán ingresarse na caixa do Concello ou en calquera oficina das entidades colaboradoras, empregando os instrumentos de ingreso (recibos), que se enviarán ao domicilio declarado do contribuínte por correo ordinario. Días de ingreso: días hábiles, nos horarios de caixa do Concello (de 08:30 a 13:30 horas) ou nos horarios de caixa establecidos pola entidade colaboradora, para o pagamento dos recibos non domiciliados. Narón, 29 de marzo de 2017. O alcalde José M. Blanco Suárez.